A BIZOTTSÁG HATÁROZATA
(2007. november 29.)
a 98/8/EK irányelv 16. cikkének (2) bekezdésében említett tízéves munkaprogram keretében vizsgálandó egyes anyagokra vonatkozó dossziék új benyújtási határidejének kijelöléséről
(az értesítés a C(2007) 5751. számú dokumentummal történt)
(EGT-vonatkozású szöveg)
(2007/794/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett tízéves munkaprogram második szakaszáról, valamint az 1896/2000/EK rendelet módosításáról szóló, 2003. november 4-i 2032/2003/EK bizottsági rendeletre (1) és különösen annak 8. cikke (4) bekezdésére,
mivel:
(1)
A 2032/2003/EK rendelet megállapítja azon hatóanyagok jegyzékét, amelyeket a 98/8/EK irányelv I., I.A., illetőleg I.B. mellékletébe való esetleges felvétel szempontjából meg kell vizsgálni.
(2)
Az e jegyzékben felsorolt anyag-terméktípus kombinációk közül több esetében vagy az összes résztvevő visszalépett, vagy a 2032/2003/EK rendelet V. és VIII. mellékletében rögzített határidőre nem érkezett dosszié az értékelésre kijelölt referens tagállamokhoz.
(3)
Következésképpen a Bizottság - a 2032/2003/EK rendelet 8. cikkének (3) és (4) bekezdése és 9. cikkének (5) bekezdése alapján - erről értesítette a tagállamokat. Ezt az információt a Bizottság 2006. június 14-én elektronikus úton is nyilvánosságra hozta.
(4)
Az információ elektronikus úton való nyilvánosságra hozatalától számított 3 hónapon belül néhány vállalat érdeklődést mutatott arra, hogy néhány szóban forgó anyag és terméktípus esetében, a 2032/2003/EK rendelet 8. cikkének (4) bekezdése szerint, átvegye a résztvevő szerepét.
(5)
Ezen anyagok és terméktípusok esetében tehát a dossziék benyújtására új határidőt kell kijelölni.
(6)
Az ebben a határozatban előírt intézkedések összhangban vannak a Biocid Termékek Állandó Bizottságának véleményével,
ELFOGADTA EZT A HATÁROZATOT:
1. cikk
A mellékletben felsorolt anyagok és terméktípusok esetében a dossziék benyújtásának új határnapja 2008. április 30.
2. cikk
Ennek a határozatnak a tagállamok a címzettjei.
Kelt Brüsszelben, 2007. november 29-én.